stanford-oval/wikipedia huggingface dataset:
Roddy White

| Roddy White |
| --- | --- |

Henkilötiedot
Syntynyt: 2. marraskuuta 1981 James Island, Etelä-Carolina
Kansalaisuus:   Yhdysvallat
Amerikkalaisen jalkapallon pelaaja
Pituus:  183 cm
Paino:  98 kg
Pelipaikka:  Laitahyökkääjä
Pelinumero:  84
Pelaajaura
Seurat:  Atlanta Falcons
NFL-varaus:  27. varaus, 2005 Atlanta Falcons
Pääsarjaura:  2005–2015
Sharod Lamor "Roddy" White (s. 2. marraskuuta 1981 James Island, Etelä-Carolina) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Hän edusti koko ammattilaisuransa NFL-liigassa pelaavaa Atlanta Falconsia.
White varattiin vuoden 2005 NFL:n varaustilaisuudessa ensimmäisellä kierroksella, tilaisuuden 27. pelaajana. Hänet valittiin urallaan neljästi NFL:n tähdistöotteluun Pro Bowliin. White lopetti 11 kautta kestäneen ammattilaisuransa kauden 2015 jälkeen.
Roden (Ukraina)

Roden eli Rodnja, ukr. Родень eli Родня, oli Kiovan Rusin aikainen linnoitettu kaupunki Knjaža Hora -nimisellä kukkulalla lähellä Rosjoen suuta nyky-Ukrainassa Kanivista etelään. Arkeologisten kaivausten perusteella Roden perustettiin 600–700-luvulla. Sen mainitaan Nestorin kronikassa olleen vuonna 980 paikka, jossa Kiovan ruhtinas Vladimir voitti veljensä Jaropolk I Svjatoslavytšin. Roden saavutti taloudellisen ja kulttuurisen huipentumansa 1000–1100-luvulla, jolloin se ei enää ollut pelkkä paimentolaisten hyökkäyksiltä suojaava linnoitus vaan myös kaupan ja käsityöläisyyden keskus.
Rodenissa oli keskuslinna ja kaupankäyntialueita, ja sen ympärillä oli linnoitusmuurit ja vallihaudat. Kaivauksissa on löytynyt puu- ja savirakennuksia, työkaluja, aseita ja koristeita. Roden tuhoutui tataarien hyökkäyksessä 1240-luvulla, eikä sitä rakennettu uudelleen. Kaivauksia ovat tehneet 1891 Mykola Biljašivskyi ja 1958–1865 Halyna Mezentsevan johtama Kiovan yliopiston tutkimusryhmä. Mezentsevan julkaisema teos Rodenista ilmestyi Kiovassa 1968.
Roddy Llewellyn

Roderic ”Roddy” Victor Llewellyn (s. 1947 Wales) on brittiläinen baronetti ja puutarhasuunnittelija. Hänet tunnetaan siitä, että hänellä oli aikoinaan suhde kuningatar Elisabet II:n sisaren, prinsessa Margaretin kanssa.
Puutarhurina työskennellyt Llewellyn tapasi Margaretin vuonna 1973, ollessaan 25-vuotias. Prinsessa oli vielä tuolloin naimisissa valokuvaaja Antony Armstrong-Jonesin kanssa, mutta heillä oli avio-ongelmia. Margaret lähentyi 17 vuotta itseään nuoremman Llewellynin kanssa. Vuonna 1976 heistä julkaistiin uimapukukuvia, jotka oli otettu prinsessan loma-asunnolla Mustiquen saarella. Suhteesta nousseen kohun on sanottu olleen yksi syy siihen, miksi Margaretin avioliitto päättyi eroon vuonna 1978. Llewellynin ja Margaretin suhde kesti noin kahdeksan vuotta; kesällä 1981 Llewellyn avioitui toisen naisen kanssa.
Llewellyn on olympiavoittaja Harry Llewellynin poika.
Ribaude

| Ribaude |
| --- | --- |
Syntynyt:  2004
Sukupuoli:  ori
Rotu:  amerikkalais-ranskalainen
Synnyinmaa:   Suomi
Rekisteröintimaa:   Suomi
Isä:  In Love With You
Emä:  Barbie Laurelton
Autoennätys:  11,1aly
Tasoitusennätys:  14,3ke
Voittosumma:  267 155 €
Päivitetty:  12. tammikuuta 2015
Ribaude (s. 23. maaliskuuta 2004) on suomalainen lämminverinen ori. Se voitti 30. elokuuta 2008 ravatun Suuren Suomalaisen Derbyn silloisella suomenennätysajalla 14,4a/2600 metriä ohjastajanaan Harri Koivunen. Ribaude kilpaili 2014 päättyneellä urallaan 87 lähdössä, joista hevonen saavutti yhteensä yhdeksäntoista voittoa ja voittosumman 267 155€.
Aiheesta muualla

Ribaude Hippoksen tietokannassa
Rheinau (Baden)

| Rheinau |
| --- | --- |
 Rheinbischofsheim
 vaakuna
 Rheinau
 Koordinaatit: 48°40′N, 7°56′E 
Valtio:  Saksa
Osavaltio:  Baden-Württemberg
Hallintopiiri:  Freiburg
Piirikunta:  Ortenaukreis
Hallinto:  
 – Pormestari:  Michael Welsche
Pinta-ala:  
 – Kokonaispinta-ala:  73,4 km²
Korkeus:  130 m
Väkiluku (30.6.2022):  11 300
 – Väestötiheys:  154 as./km²
 
 www.rheinau.de  
Infobox OKVirheellinen NIMI-arvo: 
Rheinau on kaupunki Saksassa, Baden-Württembergin osavaltiossa. Kaupungin pinta-ala on 73,4 neliökilometriä, ja siellä oli kesäkuun 2022 lopussa 11 300 asukasta. Rheinau sijaitsee Reinin varrella Ranskan vastaisella rajalla.
Rheinaun kartta. Pienemmässä kuvassa kaupungin sijainti Ortenaukreisin piirikunnassa.
Rheinaun kaupunki perustettiin vuonna 1975 kuntaliitoksilla. Tuolloin yhdistettiin Freistettin kaupunki sekä Rheinbischofsheimin, Helmlingenin, Memprechtshofenin, Hausgereutin, Holzhausenin, Diersheimin, Honaun ja Linxin kunnat keskenään.
Aiheesta muualla

Kuvia tai muita tiedostoja aiheesta Rheinau (Baden) Wikimedia Commonsissa
Kaupungin verkkosivut (saksaksi)
Romina Oprandi

| Romina Oprandi |
| --- | --- |
 Romina Oprandi vuonna 2014.
Henkilötiedot
Syntynyt: 29. maaliskuuta 1986 (ikä 38)
Kansalaisuus:   Sveitsi
Tennispelaaja
Pituus:  172 cm
Paino:  66 kg
Kätisyys:  oikea
Ammattilaisena:  helmikuu 2005–
Palkintorahat:  1 521 129 USD
Kaksinpeli
Paras sijoitus:  32. (10.6.2013)
Voitot/tappiot:  408–219
Grand Slam -turnauksissa
Australian avoimet:  3. kierros (2012)
Ranskan avoimet:  1. kierros (2007, 2011, 2012, 2013, 2014)
Wimbledon:  2. kierros (2010, 2012)
Yhdysvaltain avoimet:  2. kierros (2011, 2012)
Nelinpeli
Paras sijoitus:  112. (28.5.2007)
Turnausvoittoja:  1
Voitot/tappiot:  113–79
Aiheesta muualla
ITF
WTA
Romina Sarina Oprandi (s. 29. maaliskuuta 1986 Jegenstorf) on sveitsiläinen tennispelaaja. Parhaimmillaan hän on ollut kaksinpelissä WTA-listan sijalla 32 kesäkuussa 2013. Hän on voittanut urallaan 22 ITF-turnausta kaksinpelissä ja yhden WTA-turnauksen nelinpelissä. Oprandi edusti Italiaa tammikuuhun 2012 asti.
Grand Slam -turnauksissa Oprandi on päässyt parhaimmillaan kolmannelle kierrokselle Australian avoimissa 2012.
Kesäkuussa 2011 Oprandi voitti maailmanlistan kakkosen, Kim Clijstersin, ’s-Hertogenboschin WTA-turnauksen toisella kierroksella. Oprandi selvitti turnauksessa tiensä lopulta välieriin asti, jossa hän joutui luovuttamaan toisessa erässä Jelena Dokićia vastaan.
Aiheesta muualla

Wikimedia Commonsissa on kuvia tai muita tiedostoja aiheesta .
Romina Oprandin profiili WTA:n kotisivuilla.
Romano Dazzi

| Mitalit | Mitalit | Mitalit |  |
| --- | --- | --- | --- |
|  Romano Dazzi vuonna 1919. |  Romano Dazzi vuonna 1919. |  Romano Dazzi vuonna 1919. |  |
Maa:   Italia
|  Olympialaiset  |  Olympialaiset  |  Olympialaiset  |  |
|  Hopeaa | Berliini 1936 | piirrokset ja akvarellit |  |
Romano Dazzi (10. helmikuuta 1905 Rooma – 16. elokuuta 1976 Firenze) oli italialainen taiteilija. Hänen isänsä Arturo Dazzi oli tunnettu kuvanveistäjä. Dazzi osallistui vuonna 1936 Berliinin olympialaisiin, joissa voitti hopeaa maalaustaiteessa teoksellaan ”Neljä piirrosluonnosta freskolla”. Dazzin muihin tunnettuihin teoksiin kuuluvat vuoden 1926 Rooman liikuntakasvatusakatemian suuren salin koristemaalaukset.
Return to Base

| Return to Base Slade |
| --- | --- | --- |

Studioalbumin tiedot
 Julkaistu: 1. lokakuuta 1979
 Tuottaja(t): Slade
 Tyylilaji: hard rock
 Kesto: 33.46
 Levy-yhtiö: Barn Records
Sladen muut julkaisut
| Slade Alive Vol II 1978 | Return to Base 1979 | Slade Smashes 1980 |
Return to Base on brittiläisen Slade-yhtyeen albumi vuodelta 1979. Yhtyeen suosio oli tuolloin pohjalukemissa ja se soitti lähinnä klubeilla. Return to Base ja siltä julkaistut singlet eivät nousseet Britanniassa listoille, minkä seurauksena kitaristi Dave Hill erosi hetkeksi yhtyeestä.[lähde? ] Sen sijaan Belgiassa albumi sekä single ”I’m a Rocker” olivat suuria menestyksiä.
Albumin kappaleita kierrätettiin pari vuotta myöhemmin albumilla We’ll Bring the House Down. Return to Basea ei ole remasteroitu sellaisenaan, vaan loput kappaleet, joita ei julkaistu alkuperäisellä We’ll Bring the House Downilla, ilmestyivät sen remasteroidun version bonuskappaleina vuonna 2007.
Kappaleet

Kaikki kappaleet kirjoittaneet Noddy Holder ja Jim Lea.
A-puoli
Wheels Ain’t Coming Down – 3.37
Hold On to Your Hats – 2.33
Chakeeta – 2.28
Don’t Waste Your Time (Back Seat Star) – 3.28
Sign of the Times – 3.58
B-puoli
I’m a Rocker – 2.42
Nut Bolts and Screws – 2.29
My Baby’s Got It – 2.35
I’m Mad – 2.48
Lemme Love into Ya – 3.26
Ginny, Ginny – 3.39
Kokoonpano

Noddy Holder – laulu, kitara
Jim Lea – basso, kosketinsoittimet
Dave Hill – kitara
Don Powell – rummut
Richard Marner

| Richard Marner> Henkilötiedot |
| --- | --- |
Koko nimi:  Aleksandr Moltšanov
Syntynyt: 27. maaliskuuta 1921 Pietari, Neuvosto-Venäjä
Kuollut: 18. maaliskuuta 2004 (82 vuotta) Perth, Skotlanti, Yhdistynyt kuningaskunta
Ammatti:  näyttelijä
Puoliso:  Pauline Farr (1947–2004)
Lapset:  1
Näyttelijä
Aktiivisena:  1950–2002
Merkittävät roolit:  Eversti Kurt von Strohm (Maanalainen armeija iskee jälleen)
Aiheesta muualla
IMDb 
Richard Marner (syntyjään Aleksandr Moltšanov, 27. maaliskuuta 1921 Pietari, Neuvosto-Venäjä – 18. maaliskuuta 2004 Perth, Skotlanti) oli brittiläinen näyttelijä. Hän esiintyi muun muassa saksalaisen eversti Kurt von Strohmin roolissa televisiosarjassa Maanalainen armeija iskee jälleen (1982–1992).
Nuoruus

Moltšanov syntyi Petrogradissa, Neuvosto-Venäjällä vuonna 1921. Hänen isänsä Pavel oli ollut Henkikaartin Semjonovin rykmentin eversti keisarinvallan aikana. Koko perhe kuitenkin jätti kotimaan jo tulevan näyttelijän varhaislapsuudessa, paeten Suomen ja Saksan kautta Britanniaan jossa hänen isoisoäitinsä, kansallismielinen kirjailija Olga Novikova jo asui.
Moltšanov kävi Monmouthin koulua Walesissa, jossa hän oppi puhumaan sujuvasti englantia, ranskaa, saksaa ja venäjää. Koulun jälkeen Moltšanov liittyi Britannian kuninkaallisiin ilmavoimiin. Hän palveli ilmakoulutusjoukoissa Etelä-Afrikassa. Sodan jälkeen hän otti nimen Richard Marner ja ryhtyi näyttelijänuralle.
Ura

Marnerilla ei ollut näyttelijänkoulutusta. Hän teki ensiesiintymisensä West End-teatterissa 1950-luvulla Robert Stolzin näytelmässä Rainbow Square. Kosmopoliittisuudensa ansiosta Marner sai paljon rooleja, kuten venäläisen upseerin roolin  Peter Ustinovin näytelmästä The Love of Four Colonels.
1960-luvulla Marner alkoi esiintyä televisiossa. Vuonna 1960 hän näytteli anestesiologia Danger Man -sarjan yhdessä jaksossa. Sen jälkeen hän vieraili muun muassa sarjoissa Me kostajat, Jason King ja Maanalainen armeija. Marner esiintyi myös elokuvissa Afrikan kuningatar (1951), Mies kylmästä (1965), Likainen tusina (1967) ja Elät vain kahdesti (1967).
Marner aloitti tunnetuimmassa roolissaan Maanalainen armeija iskee jälleen -komediasarjan eversti Kurt von Strohmina vuonna 1982, näytellen sarjassa sen päättymiseen asti. Marner näytteli von Strohmia myös sarjaan perustuvassa näytelmässä, jota esitettiin London Palladiumissa sekä Australiassa ja Uudessa-Seelannissa. Sarjan päättymisen jälkeen Marner nähtiin vielä televisiosarjassa Lovejoy vuonna 1994 sekä elokuvassa Peloista pahin vuonna 2002.
Yksityiselämä

Marner oli naimisissa näyttelijä Pauline Farrin kanssa vuodesta 1947 kuolemaansa saakka. Heillä oli yksi tytär, Helen. Marner kuoli 82-vuotiaana Perthissä 18. maaliskuuta 2004.
Aiheesta muualla

Richard Marner Internet Movie Databasessa. (englanniksi)
Ričardas Berankis

| Ričardas Berankis |
| --- | --- |

Henkilötiedot
Syntynyt: 21. kesäkuuta 1990  Vilna 
Kansalaisuus:   Liettua
Tennispelaaja
Pituus:  175 cm
Paino:  70 kg
Kätisyys:  oikea
Palkintorahat:  4 796 421 USD
Kaksinpeli
Paras sijoitus:  50. (23.5.2016)
Voitot/tappiot:  133–151
Grand Slam -turnauksissa
Australian avoimet:  3. kierros (2011, 2013)
Ranskan avoimet:  1. kierros (2013, 2015, 2016, 2017, 2018)
Wimbledon:  2. kierros (2010, 2015)
Yhdysvaltain avoimet:  2. kierros (2010, 2015, 2016)
Nelinpeli
Paras sijoitus:  139. (26.10.2015)
Turnausvoittoja:  1
Voitot/tappiot:  34–51
Aiheesta muualla
ITF
ATP
Ričardas Berankis (s. 21. kesäkuuta 1990 Vilna) on liettualainen tennispelaaja. Parhaimmillaan hän on ollut ATP-listan sijalla 50 toukokuussa 2016. Hän on voittanut yhden ATP-turnauksen nelinpelissä, Houstonissa 2015.
Tennisura

Juniorivuosinaan Berankis voitti vuonna 2007 Yhdysvaltain avointen poikien kaksinpeliturnauksen.
Vuonna 2010 Berankis voitti SAP Openissa Robby Gineprin ja Björn Phaun, mutta hävisi puolivälierässä maailmanlistan sijalla 11 olleelle Fernando Verdascolle. Ensimmäistä kertaa Grand Slam -turnauksen pääsarjaan hän pääsi Wimbledonissa 2010, jossa hän voitti avauskierroksella Carsten Ballin, mutta hävisi toisella kierroksella Feliciano Lópezille. Yhdysvaltain avoimissa Berankis pääsi myös toiselle kierrokselle voitettuaan avauskierroksella Ryan Sweetingin. Toisella kierroksella hän hävisi viisieräisen kamppailun Jürgen Melzerille luvuin 4–6, 7–6(4), 3–6, 6–1, 5–7.
Australian avoimissa 2011 Berankis pääsi kolmannelle kierrokselle voitettuaan toisella kierroksella David Nalbandianin. Kolmannen kierroksen ottelussaan hän hävisi David Ferrerille.
Aiheesta muualla

Kuvia tai muita tiedostoja aiheesta Ričardas Berankis Wikimedia Commonsissa
Ričardas Berankis profiili ATP:n kotisivuilla
Richard Maibaum

| Richard Maibaum> Henkilötiedot |
| --- | --- |
Syntynyt: 26. toukokuuta 1909 New York, Yhdysvallat
Kuollut: 4. tammikuuta 1991 (81 vuotta) Santa Monica, Yhdysvallat
Ammatti:  elokuvakäsikirjoittaja, -tuottaja, näytelmäkirjailija ja teatterinäyttelijä
Muut tiedot
Aktiivisena:  1932–1991
Richard Maibaum (26. toukokuuta 1909 New York, Yhdysvallat – 4. tammikuuta 1991 Santa Monica, Yhdysvallat) oli yhdysvaltalainen elokuvakäsikirjoittaja, -tuottaja, näytelmäkirjailija ja teatterinäyttelijä. Hän kirjoitti nuoruudessaan näytelmiä Broadwayllä. Maibaum käsikirjoitti ja tuotti elämänsä aikana kuusikymmentä elokuvaa. Hänen tunnetuimpiin töihinsä kuuluvat James Bond -elokuvat, joista hän oli käsikirjoittamassa kolmeatoista.
Elämäkerta > Nuoruus näytelmäkirjailijana

Maibaum syntyi New Yorkissa 26. toukokuuta 1909. Hän opiskeli New Yorkin yliopistossa ja meni vuonna 1930 opiskelijaksi Iowan yliopistoon. Maibaum opiskeli E. C. Mabien ohjauksessa ja kirjoitti opiskeluaikanaan näytelmiä sekä myös näytteli. Hänen näytelmänsä The Tree otettiin esitettäväksi Broadwayllä vuonna 1932, kun Maibaum oli vielä opiskelija. Hän valmistui maisteriksi vuonna 1932 ja muutti New Yorkiin. Hän näytteli Broadwayllä viidessätoista eri Shakespearen näytelmän roolissa. Maibaum näytteli Iagoa Broadwayn historian nuorimpana näyttelijänä. Hän myös jatkoi näytelmien kirjoittamista: hänen näytelmänsä Birthright ja Sweet Mystery of Life esitettiin kumpikin Broadwayllä. Vuonna 1933 kantaesitetty Birthright oli Broadwayn ensimmäinen kansallissosialismin vastainen näytelmä.
Elämäkerta > Elokuvakäsikirjoittajaksi ja -tuottajaksi

Vuonna 1935 Maibaum avioitui ja hänestä tuli Metro-Goldwyn-Mayerin käsikirjoittaja, joten pari muutti Hollywoodiin. Hän toimi käsikirjoittajana ja tuottajana yhteensä kuudessakymmenessä elokuvassa. Vuonna 1942 Maibaum liittyi maavoimiin, jossa hänet määrättiin kapteeniksi viestijoukkoihin. Hän oli asevoimissa neljä ja puoli vuotta ja yleni lopulta everstiluutnantiksi (Lieutenant Colonel). Hän tuotti tuona aikana propagandaelokuvia, kokosi ja levitti filmimateriaalia taisteluista sekä valvoi toisesta maailmansodasta kertovan dokumentin tekemistä.
Sodan jälkeen, vuonna 1945, Maibaum siirtyi Paramountille tuottajaksi ja käsikirjoittajaksi. Hänen ensimmäinen työnsä yhtiössä oli O.S.S. asiamies -elokuvan tuottaminen ja käsikirjoittaminen. Siinä yhteydessä hän tutustui näyttelijä Alan Laddiin. Maibaum käsikirjoitti ja tuotti myös Laddin tähdittämän elokuvan Kohtalokasta valtaa (The Great Gatsby).
Maibaum ryhtyi vapaaksi käsikirjoittajaksi vuonna 1951. Laddin kautta hän tutustui Albert R. Broccoliin, jonka Warwick Productions -tuotantoyhtiölle hän teki käsikirjoituksia. Hän alkoi kirjoittamaan myös televisiota varten, muun muassa televisionäytelmiä Kate Smithin Evening Houriin. Yhdessä Cyril Humen kanssa Maibaum käsikirjoitti kiittävän vastaanoton saaneen Fearful Decisionin, jonka pohjalta kirjoitettiin myöhemmin käsikirjoitus elokuvaan Puhelu tuntemattomalta. Maibaum opetti Iowan yliopistossa yhden lukukauden ajan vuonna 1954. Hän johti yliopiston televisionäytelmäkirjoituskurssia. Maibaumin käsikirjoittama Peilin takana (Bigger Than Life), jonka hän kirjoitti vuonna 1955 ja joka sai ensi-iltansa seuraavana vuonna, oli ensimmäinen elokuva, joka käsitteli lääkkeiden väärinkäyttöä.
Elämäkerta > James Bond -elokuvien käsikirjoittajana

Maibaumista tuli 1958 Metro-Goldwyn-Mayerin tuotannonjohtaja. Hänellä oli läheiset suhteet käsikirjoittajien ammattiliittoon ja käsikirjoitustyöhön, joten Writers Guildin vuoden 1960 lakon yhteydessä hän erosi yhtiön palveluksesta. Broccoli pyysi Maibaumia käsikirjoittamaan Ian Flemingin kirjaan perustuvan James Bond -elokuvan. Salainen agentti 007 ja tohtori No aloitti menestyneen elokuvasarjan, jonka huumoriin Maibaumin sanotaan tuoneen olennaisen lisän. Hän totesikin itse, että elokuvat olivat oikeastaan parodioita Flemingin romaaneista. Hän katsoi, että kirjojen Bondista puuttui huumori. Elokuvien Bond kirjoitettiin sanomaan nokkelia letkautuksia ratkaisevina hetkinä. Maibaum oli käsikirjoittamassa kolmeatoista Bond-elokuvaa, aina elämänsä viimeisiin vuosiin asti. Hänen omat suosikkinsa käsikirjoituksista olivat Salainen agentti 007 Istanbulissa, Hänen majesteettinsa salaisessa palveluksessa ja Erittäin salainen. Bond-elokuvien lisäksi Maibaum oli mukana muissakin elokuvahankkeissa: muun muassa elokuvassa Chitty Chitty Bang Bang. Hän myös käsikirjoitti televisioelokuvia.
Maibaum kuoli Santa Monicassa 4. tammikuuta 1991. Hän oli 81-vuotias ja kuoli sydänkohtaukseen. Maibaumin arkisto kuulu nykyään Iowan yliopiston kokoelmiin.
Yksityiselämä

Maibaumilla oli kaksi lasta.
Rodemack

Rodemackin linnoitus.
Rodemack on kunta Ranskan pohjoisrajalla Grand Estin hallintoalueella Mosellen departementissa. Kunnan asukasluku vuonna 2014 oli 1 131. Se kuuluu departementissaan Yutzin kantoniin Thionvillen arrondissementissa. Rodemack sijaitsee lähellä Luxemburgin rajaa, Metzin kaupungista 50 kilometriä pohjoiseen.
1400-luvulta peräisin olevan linnoituksen ympärille kasvanut Rodemack kuuluu kauneimpien ranskalaiskylien järjestöön Les Plus Beaux Villages de France.
Aiheesta muualla

Kuvia tai muita tiedostoja aiheesta Rodemack Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Rodemack
Käännös suomeksi
Roy Sievers

Roy Sievers
Roy Edward Sievers (18. marraskuuta 1926 St. Louis, Missouri – 3. huhtikuuta 2017 Spanish Lake, Missouri) oli yhdysvaltalainen baseballpelaaja, joka vaikutti Major League -tasolla kuudentoista vuoden ajan (1949–1965).
St. Louisissa, Missourissa syntynyt Sievers oli American Leaguen ”Rookie of the Year” (1949) sekä kunnari- ja lyötyjen juoksujen mestari (molemmat 1957). Hänelle kertyi ammattilaisuran aikana 1 147 lyötyä juoksua ja 318 kunnaria.
Sievers oli nelinkertainen All-Star-pelaaja. Hän jatkoi pelaamisen lopetettuaan uraansa valmennus- ja joukkueenjohtotöissä.
Robert Davi

| Robert Davi |
| --- | --- |

Henkilötiedot
Syntynyt: 26. kesäkuuta 1953 (ikä 71) Astoria, Queens, New York
Ammatti:  näyttelijä, ohjaaja, laulaja
Näyttelijä
Merkittävät roolit:  Die Hard – vain kuolleen ruumiini yli 007 ja lupa tappaa 
Aiheesta muualla
www.davisingssinatra.com
IMDb
Elonet
Robert John Davi (s. 26. kesäkuuta 1953 Astoria, Queens, New York, New York, Yhdysvallat) on yhdysvaltalainen näyttelijä, laulaja ja ohjaaja.
Davi on esiintynyt urallaan yli 130:ssä elokuvassa ja hän esittää usein pahoja hahmoja. Hänen hahmonsa polttavat myös usein sikaria, ja tosielämässä Davi on innokas sikariharrastaja. Hänen tunnetuimpia elokuviaan ovat Die Hard – vain kuolleen ruumiini yli, 007 ja lupa tappaa, Predator 2, Mika Kaurismäen elokuva Amazon, Vaaleanpunaisen pantterin poika, The Dukes, Arkajalat,  ja Raaka keikka. Hän on näytellyt myös televisiosarjoissa Wiseguy, Pimeyden sydän, Karen Sisco (yksi jakso), jonka lisäksi Davi muistetaan myös televisiosarjasta Stargate Atlantis jossa näytteli komentaja Acastus Kolyaa.
Robert Davi lainasi ääntään videopelihahmolle Juan Cortezille peliin Grand Theft Auto: Vice City, joka julkaistiin vuonna 2002.
Hän on voittanut kaksi Queens Spirit Award -palkintoa elokuvasta The Dukes, parhaasta ohjauksesta ja käsikirjoituksesta.
Davi on klassisesti koulutettu laulaja ja hän aloitti uran ammattilaisena vuonna 2011. Hän on esittänyt ja levyttänyt muun muassa Frank Sinatran musiikkia.
Yksityiselämä

Robert Davi on ollut kolme kertaa naimisissa, ja hänellä on viisi lasta: Sean Christian (s. 1981), Arianne Marie (s. 1990), Frances (s. 1992) ja kaksoset Isabella ja Nicholas Edward (s. 2001). Hän pitää Harley-Davidson-moottoripyöristä. Davin isä on kotoisin Etelä-Italiasta ja hänen äitinsä on kotoisin Pohjois-Amerikasta.
Aiheesta muualla

Wikimedia Commonsissa on kuvia tai muita tiedostoja aiheesta .
Robert Davi Internet Movie Databasessa. (englanniksi)
Robert Davi Elonetissä.
Rio Lima

Rio Lima voi tarkoittaa seuraavia:
Lima, Rio Lima, joki Espanjassa ja Portugalissa
Rio Lima (1875), Portugalin laivaston tykkivene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rio Lima”, voi hakea sivunnimihaulla, laajalla sivunnimihaulla tai tekstihaulla.
Rodenberg

Rodenberg tarkoittaa muun muassa seuraavia:
Rodenberg, kaupunki Saksassa Ala-Saksissa
Sukunimi

Gus Rodenberg (1873–1933), saksalaissyntyinen yhdysvaltalainen köydenvetäjä
Julius Rodenberg, oik. Julius Levy (1831–1914), saksalainen kirjailija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rodenberg”, voi hakea sivunnimihaulla, laajalla sivunnimihaulla tai tekstihaulla.
Ruotsalainen voimistelu

Voimistelua 1920-luvulla Ruotsissa.
Ruotsalaisen voimistelun perustaja Per Henrik Ling.
Ruotsalainen voimistelu eli lingiläinen voimistelu oli Ruotsissa 1800-luvulla syntynyt kansallinen voimisteluliike. Liikkeen perustaja oli Per Henrik Ling (1779–1839). Ruotsalaiselle voimistelulle tyypillistä oli liikkeiden terveydellisen arvon korostaminen, sotilaallinen suorituskuri ja kilpailullisuuden kaihtaminen. Liikkeen puhdasoppisuutta valvoi Tukholmassa perustettu Centralinstitutet, jonne saapui opiskelijoita monista eri maista. 1800-luvulla urheilua käytettiin kansallisten pyrkimysten edistämiseen. Lingiläinen voimistelu tähtäsi kansakunnan jäsenten ruumiinkunnon kohottamiseen sekä kansallistunteen vahvistamiseen.
Rick Hall

Rick Hall
Roe Erister ”Rick” Hall  (31. tammikuuta 1932 – 2. tammikuuta 2018) oli yhdysvaltalainen levytuottaja, lauluntekijä, musiikkikustantaja ja studiopäällikkö.
Aiheesta muualla

Rick Hallin muistokirjoitus Helsingin Sanomissa
Roy Sullivan

Roy Cleveland Sullivan (7. helmikuuta 1912 – 28. syyskuuta 1983) oli yhdysvaltalainen metsänvartija, joka tuli kuuluisaksi selvittyään hengissä seitsemästä salamaniskusta.
Sullivan syntyi Kentuckyn osavaltiossa ja joutui ensimmäisen salamaniskun kohteeksi vuonna 1942. Tällöin salama osui häntä sääreen, mutta mies selvisi menettämällä vain yhden varpaankynnen. Toinen salama iski vuonna 1969, jolloin Sullivan joutui tajuttomaksi ja poltti kulmakarvansa.
Vuonna 1970 Sullivan sai palovamman vasempaan olkapäähänsä. Vuosina 1972 ja 1973 salamat sytyttivät hänen tukkansa palamaan, mutta Sullivan sai palot itse sammutettua vedellä. Vuonna 1974 iskenyt kuudes salama aiheutti palovammoja Sullivanin nilkkaan. 25. kesäkuuta 1977 Sullivan joutui viimeisen salamaniskunsa uhriksi ollessaan kalastamassa. Hän joutui sairaalaan saatuaan palovammoja rintaansa ja vatsaansa.
Roy Sullivan teki itsemurhan ampumalla vuonna 1983. Hänet on mainittu Guinnessin ennätysten kirjassa, ja hänen kahta metsänvartijahattuaan säilytetään nyt New Yorkissa ja Etelä-Carolinassa. Sullivan työskenteli elämänsä aikana ainakin Shenandoahin kansallispuistossa, Virginiassa.